*Holiday on ice 2017.*

*Årets utgave var nr 29 i rekken. Blandede værvarslinger siste uka, tok på nattesøvnen. En uke forut, var det 18 cm snø oppå isen, så kom varmegradene og isen smeltet helt ned og det ble et vannlag oppå som nesten var frosset.
Og slike forhold er ikke gode å fly på, og ikke minst blåser modellene langt på slik overflate.
Men løsningen ble å flytte stevnet helt opp til Lillehammer som hadde et lite snølag igjen, uten smeltevann.*

*Vi startet friskt lørdag morgen med nærmest helt stille vær. Dette endret seg gradvis utover og i 2-3 runde kom vinden over ås-kammen raskere og gjorde at det ble litt turbulent og vanskelige flyforhold.

I F1A deltok det 23, og kun 5 greide seg gjennom til flyoff. Mens i F1B deltok det 12, hvor 6 kom til flyoff. I F1Q deltok det 3, hvor 2 kom til flyoff.*

*Det var mye sol og enkelte skyer, og det var god temperatur da vi fikk noen
gode henteturer i vinden som varierte fra 1- nær maksgrensa i kastene.
Takket være det tynne snølaget, ble modellene stående på isen etter at de hadde blåst rundt. Noen høyderor blåste vekk, og noen fikk herpet noen vingetipper, men ikke de store skadene.*

*Vi kjørte en runde av gangen, med litt pause mellom, da vi så at deltagerne var
langt nedvinds. Så dette fungerte fint med en meget god CD i Ingolf Steffensen.*

*Etter hvert kom vi gjennom de 5 innledende rundene, og mange var nok fristet til å forsøke flyoff, men med vind opp mot 6m/sek. som varierte 90 grader i retning, ble det klokelig besluttet å vente med flyoff til neste morgen og på et bredere sted på Mjøsa, da det var meldt kun 2 sek.m vind fra morgenen.*

*Dessverre ble det ikke mange norske i flyoff denne gang, kun undertegnede i F1B greide seg, selv om Dag kun var 2 sek. unna flyoff.*

*Vi karret oss ut på isen rette etter kl 06:00, slik at vi kunne være klare til start
kl 07:00 med første flyoff i F1B. 6 deltagere var klare signalet, men noen strikkbrudd for enkelte gjorde at det ble startet svært variert i runden. Dette så ikke ut til å ha stor innvirkning på resultatet. Så lufta var nok ganske lik.*

*I F1A var det 5 deltagere, hvor de beste her fløy en del lengre en F1B.
I F1Q var det 2 deltagere hvor det ble størst variasjon mellom 1 og nr. 2*

*Etter flyoff reiste vi tilbake til vårt Hovedkvarter Hovdetun, hvor vi fikk oss en frokost før premieutdelingen.
Så var det tid for avskjed om ønske om å møtes snart igjen, slik er det i dette spesielle frifluktmiljøet. Vi er blitt gode venner gjennom mange års trefninger rundt om i verden.*

*Ref. Vegar N.*